Ingebrigtsens motprotest avvist
– Det er helt vanlig med protester etter slike løp, sier sportssjef Ronny Nilsen i Norges friidrettsforbund til VG. Det spørs likevel om ikke det som nå foregår i kulissene på friidrettsstadion i Rio-OL er litt utenom det vanlige. I tillegg viser det seg nå, i henhold til bilder TV 2 viser, at den tyske sportssjefen viser fingeren til Filip Ingebrigtsen. Til TV 2 sier Ronny Nilsen at han også vil se på det, selv om han sier at de kjenner tyskerne godt og «er overrasket». Bakgrunn: Filip trente fire-fem timer hver dagEtter at banedommeren så å si umiddelbart disket Filip Ingebrigtsen for å ha brøytet seg vei mellom briten Charlie Grice og Tysklands Homiyu Tesfaye på oppløpet, bestemte Norges lagledelse og Filip Ingebrigtsens trener, pappa Gjert Ingebrigtsen, at de ville legge inn en motprotest. Nå viser det det seg i tillegg at Tyskland har lagty inn protest mot at Grice har fått plass i semifinalen på bekostning av Filip Ingebrigtsen. Tesfaye mener at også han bør få lov til å løpe den, sammen med blant andre Henrik Ingebrigtsen - som tok seg videre med 5. plass i tredje og siste heat. – Jeg synes det er rart at Grice går videre og ikke tyskeren, sier Ronny Nilsen. – Vi har sett det på video flere ganger. Briten overspiller. Tyskeren (som også var involvert i tumultene) mener ikke at han ble hindret. Tyskland protesterer på at engelskmannen er inne (i semifinalen) og ikke tyskeren, sier Ronny Nilsen til norsk presse rett ved juryrommet og den internasjonale pressesonen i OL-stadion. Sportssjefen, som går av i oktober, sier også at han kan forstå reaksjonen til konkurrentene og at de kunne komme til å protestere. Han mener i tillegg at Filip Ingebrigtsen ikke kunne gjøre noe annet enn å gå «mellom». Leste du denne? Pappa: – Henrik burde ikke vært her– Var det urutinert? – Det var ingen giusntig posisjon det han hadde på innsiden. Der han lå hadde han ikke annet valg. Dommeren mente han unødvendig hindret de andre løperne, svarer Ronny Nilsen på VGs spørsmål. Han smiler samtykkende på påstanden om at Filip Ingebrigtsen kunne foretatt sin brøytemanøver på en annen, litt mindre synlig måte. – Jeg skjønte at det kunne bli et forhold som kunne diskuteres, sier han diplomatisk. Ronny Nilsen mener det var naturlig å ta med seg pappa og trener Gjert i diskusjonen og avgjørelsen med hensyn til motprotesten. På spørsmål fra VG om det spiller noen rolle at konkurrentene - ifølge Filip Ingebrigtsen - stivnet på oppløpet, og han var «sprek», svarer Ronny Nilsen at det ikke gjør det. Kort fortalt: Filip Ingebrigtsen har ikke lov til å brøyte seg vei, selv om konkurrentene er mer slitne enn ham. Husker du denne? – Dette er helt galskap – Jeg skjønte at det var et eller annet på gang da TV filmet meg med en gang etter mål, sier Filip Ingebrigtsen til VG. Han sier også at tyske Tesfaye ikke følte seg hindret. På bilder fra oppløpet fremgår det på den annen side at Tesfaye «plasserte» en stiv arm i brystet på Filip Ingebrigtsen og hindret ham. Det tok imidlertid ikke banedommeren hensyn til. – I mitt hode er disken håpløs i utgangspunktet, sier Filip Ingebrigtsen.Det mener ikke storebror, Henrik Ingebrigtsen. Han sier til VG at han så sitiuasjonen på en monitor under oppvarmingen. Hans reaksjon på lillebrors manøver var fordømmende. – Slikt slipper du unna med én av ti ganger, sier Henrik Ingebrigtsen. På spørsmål om hvordan han der og da vurderte risikoen for diskvalifikasjon - i prosent - svarer Henrik Ingebrigtsen 60/40 i regjerende europamester Filips disfavør. Banedommeren og OL-juryen var på sin side ikke i tvil: Disk og deretter - i løpet av kort tid - avslag på Norges anke.
Filip Ingebrigtsens motprotest ble avvist. Det hersket imidlertid fullstendig protest-kaos etter diskvalifikasjonen av Filip Ingebrigsten (23) i førsøksheatet på 1500 meter.